《上梁尚书生辰》
宋代·陈棣

破晓霜晴快活天，少微光彩焕台躔。
来往紫府飞仙窟，生作皇台间世贤。
勋业定应铭鼎鼐，仪容端合珥貂蝉。
外台旧事今重睹，又致升平五百年。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。